CELEX: 62022CN0029
Language: bg
Date: 2022-01-12 00:00:00
Title: Дело C-29/22 P: Жалба, подадена на 12 януари 2022 г. от KS и KD срещу определението, постановено от Общия съд (девети състав) на 10 ноември 2021 г. по дело T-771/20, KS и KD/Съвет и др.

7.3.2022   
            
            
               BG
            
            
               Официален вестник на Европейския съюз
            
            
               C 109/18
            
         
      Жалба, подадена на 12 януари 2022 г. от KS и KD срещу определението, постановено от Общия съд (девети състав) на 10 ноември 2021 г. по дело T-771/20, KS и KD/Съвет и др.
      (Дело C-29/22 P)
      (2022/C 109/26)
      Език на производството: английски
      
         Страни
      
      
         Жалбоподатели: KS и KD (представители: J. Stojsavljevic-Savic, Solicitor, F. Randolph QC и P. Koutrakos, Barrister)
      
         Други страни в производството: Съвет на Европейския съюз, Европейска комисия, Европейска служба за външна дейност (EEAS)
      
         Искания на жалбоподателите
      
      Жалбоподателите молят Съда да:
      
                  —
               
               
                  уважи жалбата, да отмени обжалваното определение и да уважи исканията, предявени пред Общия съд,
               
            
                  —
               
               
                  при условията на евентуалност, да уважи жалбата и да върне делото на Общия съд и
               
            
                  —
               
               
                  да осъди ответниците да заплатят съдебните разноски, възникнали в производството по обжалване, в производството пред Общия съд и пред експертната група по правата на човека на EULEX.
               
            
         Основания и основни доводи
      
      Основанието за обжалване е допуснатата от Общия съд грешка при прилагане на правото, приемайки, че не е компетентен да разгледа иска за обезщетение на вредите, които жалбоподателите са претърпели в резултат на нарушаване на техните основни човешки права от ответниците. Основанието за обжалване е разделено на четири части.
      Първо, Общият съд е допуснал грешка при прилагане на правото, тълкувайки широко изключването за ОВППС (обща външна политика и политика на сигурност на Европейския съюз), установено в последното изречение на втора алинея от член 24, параграф 1 ДЕС и в първа алинея от член 275 ДФЕС.
      Второ, Общият съд е допуснал грешка при прилагане на правото, като е приложил неправилно решение от 6 октомври 2020 г., Bank Refah Kargaran/Съвет (C-134/19 P, EU:C:2020:793).
      Трето, Общият съд е допуснал грешка при прилагане на правото, като е приложил неправилно решение от 25 март 2021 г., Carvalho и др./Парламент и Съвет (C-565/19 P, not published, EU:C:2021:252).
      Четвърто, Общият съд е допуснал грешка при прилагане на правото, като не е разгледал иска по същество и като не е изложил достатъчно мотиви за решението си.